Манайх 2008 оноос хойш гадаад хүмүүсийг гэртээ авчирдаг болсон юм.
Өнөөдрийг хүртэл aвчирч л байгаа.
Ирж байсан найзуудаас минь бичиж үлдээсэн сэтгэгдлийн дэвтрийн хуудсыг
та бүхэнтэй хуваалцахаар энд ирлээ.
(Алга ташилт)
8 жилийн хугацаанд 50 улсаас 530 зочин
айлчин найзууд маань манайд ирсэн байна.
(Алга ташилт)
Дэлхийн янз бүрийн соёл, ахуй амьдралаа бидэнтэй ярилцахаар,
Монгол орон, монгол гэр бүлтэй танилцахаар
ирсэн тэдэнтэй бид хүндэтгэлтэй ханддаг.
Тэр үед 2008 онд би зөвхөн ажил, гэр гэдэг ритмээр амьдардаг,
маш орой ажлаасаа гэртээ ирдэг байлаа.
Энэ амьдралын энэ хэв маягийг маань гадаад найзууд маань өөрчилж өгсөн.
Гэргий маань 2-7 насны 4 хүүхдээ
эрүүл саруул өсгөхийн тулд үнээгээ хариулж,
сүү цагаан идээгээ боловсруулж,
энэ ажилд маань бас гадаад найзууд маань тусалдаг болсон.
Ийм сайхан боломж зүгээр нэг олддоггүй.
Маш их азаар, миний хүслээр, мөрөөдлөөр маань бий болсон.
Миний аав намайг бага байхад Орос мэргэжилтнийг гэртээ дагуулж ирэхэд,
надад өгч байсан Орос чихрийн дурсамж тархины маань хаа нэгтээ бичигдсэн байсан.
Тиймээс би гадаад хүмүүсийг гэртээ ирүүлэх энэ боломжийг
ашиглаж эхэлсэн.
Энэ маань миний өсч байсан 4 хүүхэд, гэртээ үр хүүхдээ өсгөж байсан
эхнэрт маань хүртэл мэдэж сурахад,
мөн надад гэрээсээ дэлхийгээр аялах боломжийг олгосон.
(Алга ташилт)
Анхны зочинг маань та бүхэн харж байна. Би хэзээ ч энэ хүнийг мартахгүй.
Би өнөөдрийг хүртэл тэр хүнтэй харилцаж илтгэлдээ ашигласан 2 зургаа авсан.
Миний амьдралд олон өөрчлөлтүүд гарсан.
Хамгийн 1-рт би монгол гэрийнхээ ач тусыг хэзээ ч боддоггүй байсан.
Та бүхний харсанчлан, манай гэр бүл модон байшинд амьдардаг байсан.
Франц найз маань Монголд ирэхээсээ өмнө ил захидлаас монгол гэрийн зургийг хараад,
Францад хуулиараа утаа гаргах хориотой ч тэр бэрхшээлийг даваад,
монгол гэр бариад тэндээ амьдардагийг сонсоод,
би ч бас монгол хүн байж яагаад амьдарч болохгүй гэж гэсэн бодол орж ирсэн.
Монгол гэрт амьдрах шийдвэр гаргасан минь хамгийн анхны том өөрчлөлт байсан.
Түүнчлэн би монгол ахуйн соёлоо бусад орны соёлтой харьцуулдаг.
Монгол нутаг минь ямар уудам, монгол малчин айл ямар өгөөмөр гэдгийг
гадаад орны найзууд маань мэдрээсэй гэж хүсдэг.
Үүргэвч дүүрэн тоглоомтой аялж байгаа Белги залууг монгол шагай наадгайг
ямар их утга учир агуулдгийг дахин нэг тунгаан үзээсэй гэж хүсдэг.
Энэ болгон гадаад найзуудын маань надад олгосон боломж юм.
Тэрхийн Цагаан нуураар Франц найзуудтайгаа аялахдаа
"Монгол эх орноо энэ чигээр нь авч үлдэнэ" гэж амласан.
Энэ амлалтыг мөн та бүхэндээ дамжуулж байна.
Та бүхэн энэ амлалтандаа
хүрэхэд туслаарай.
(Алга ташилт)
Манай гэр бүлд дахин нэг өөрчлөлт гарсан.
Бид өглөө дасгал хийдэг болсон.
Бид марафонд гэр бүлээрээ гүйдэг болсон.
(Алга ташилт)
Дахин нэг өөрчлөлтийг гэргий бид 2 хийсэн.
40 насныхаа ойд зориулан дэлхийгээр аялах мөрөөдлөө биелүүлж эхэлсэн.
Энэ мөрөөдлийг маань биеллээ олоход 50 гаруй настай, 12 жил дэлхийгээр
дугуйгаар аялан гэж зориод, 4 дэх жилдээ манайд ирсэн тэр Франц гэр бүлээс
бид нар аялж чадна
гэсэн урам зоригийг авч байсан.
Ганцаараа биш гэр бүлээрээ аялаарай. Та нар чадна шүү гэж хэлсэн.
Аав, ээж, өвөө, 8 хүүхдээ дагуулаад 11-үүлээ аялж байгаа
энэ айлаас бид урам зоригийг авсан.
Өнөөдрийг хүртэл би 50 дах зочид болох Киви гэр бүлтэйгээ холбоотой байдаг.
(Алга ташилт)
500 гаруй зочдоо өгөөмөр, найрсаг зангаараа угтан авсны хүчинд л
миний энэ амьдрал ингэж сайхнаар өөрчлөгдөж байгаа юм.
Орос, Япон зочид, манайд ирсэн хүн бүрээр яг энэ дэлгэцний ард гарч
байгаа "Баярлалаа" гэсэн үгийг эх хэл дээр нь бичүүлж авсан
сэтгэгдлийн дэвтрийн хуудаснаас та бүхэнтэй хуваалцлаа.